## Rješenje Agencije za zaštitu tržišnog natjecanja klasa: UP/I-030-02/2002-01/130 od 21. siječnja 2003.

### NN 23/2003 (14.2.2003.), Rješenje Agencije za zaštitu tržišnog natjecanja klasa: UP/I-030-02/2002-01/130 od 21. siječnja 2003.

# AGENCIJA ZA ZAŠTITU TRŽIŠNOG NATJECANJA

340

Na
temelju članka 24., članka 27. stavka 1. i članka 29. stav­ka 1. Zakona o
zaštiti tržišnog natjecanja (»Narodne novine«, br. 48/95, 52/97 i 89/98) u upravnoj
stvari ocjene koncentracije, a po prijavi namjere provedbe koncentracije
poduzetnika, koju je podnio poduzetnik Servipharm AG, sa sjedištem u
Švicarskoj, Basel, Lichtstrasse 35, zastupan po punomoćniku Borisu Porobiji,
odvjetniku iz Odvjetničkog društva Porobija & Porobija, sa sjedištem u
Zagrebu, Iblerov trg 10/VII, ravnatelj Agencija za zaštitu tržišnog natjecanja
donosi sljedeće

## RJEŠENJE

I.
Ocjenjuje se dopuštenom koncentracija poduzetnika Lek farmacevtska družba d.d.,
sa sjedištem u Republici Sloveniji, Ljubljana, Verovškova 57, i poduzetnika
Servipharm AG, sa sje­dištem u Švicarskoj, Basel, Lichtstrasse 35.

II.
Koncentracija poduzetnika iz točke 1. izreke ovog rješenja upisuje se u Upisnik
o koncentracijama.

III.
Poduzetnik Servipharm AG, Basel obveznik je plaćanja upravne pristojbe u iznosu
od 255.000,00 kuna.

IV. Ovo
rješenje bit će objavljeno u »Narodnim novinama«.

Obrazloženje

1.
Poduzetnik Servipharm AG, sa sjedištem u Švicarskoj, Basel, Lichtstrasse 35
(dalje: Servipharm, odnosno podnositelj prijave) dostavio je, 23. listopada
2002., Agenciji za zaštitu tržišnog natjecanja (dalje: Agencija) putem
punomoćnika, Borisa Porobije odvjetnika iz Odvjetničkog društva Porobija &
Porobija iz Zagreba, podnesak o prijavi namjere provedbe koncentracije, koja je
trebala nastati stjecanjem većinskog udjela u temeljnom kapitalu i većinskog
prava odlučivanja u poduzetniku Lek farmacevtska družba d.d., sa sjedištem u
Republici Sloveniji, Ljubljana, Verovškova 57 od strane podnositelja prijave.

Prijava
namjere provedbe koncentracije podnesena je Agenciji radi ocjene dopuštenosti
navedene koncentracije poduzetnika i njenog upisa u Upisnik o koncentracijama,
sukladno odredbi članka 23. stavak 1. Zakona o zaštiti tržišnog natjecanja
(dalje: ZZTN) i članka 6. Pravilnika o načinu vođenja Upisnika o
koncentracijama (»Narodne novine«, broj 30/97; dalje: Pravilnik).

Podnositelj prijave je više puta dopunjavao prijavu,
podnescima od 24. listopada 2002., 4. studenoga 2002., te 20. studenoga 2002.
jer prijava nije sadržavala sve potrebne podatke propisane člankom 7.
Pravilnika. Stoga se sukladno odredbi članka 23. stavka 1. ZZTN, kao dan
podnošenja prijave namjere provedbe koncentracije smatra dan 20. studenoga
2002.

II. U postupku ocjene prijavljene koncentracije
utvrđene su sljedeće činjenice:

1.
Sudionici koncentracije: tvrtka, sjedište i predmet poslovanja

a) Servipharm je povezano društvo Novartis Grupe.
Društvo--majka Servipharma je Novartis Pharma AG, sa sjedištem u Baselu,
Lichtstrasse 35, Švicarska koja je ujedno jedini imatelj udjela u Servipharmu,
i član Novartis Grupe.

Također, Novartis Grupa (dalje: Novartis) je svjetski
vođa u pružanju zdravstvenih usluga i proizvodnji farmaceutskih proiz­voda,
uključujući generične proizvode, proizvode za zdravlje ljudi i životinja, i
proizvode za njegu očiju.

Predmet poslovanja poduzetnika Servipharma, kao
podnositelja prijave, obuhvaća djelatnost proizvodnje i trgovine kemijskim i
farmaceutskim proizvodima, kao i pružanje tehničkih i znanstvenih usluga na
području zdravstva. Poduzetnik je upisan u trgovački registar Kantona Grada
Basela pod brojem CH -270.3.003.263-4.

b) Lek farmacevtska družba d.d. (dalje: Lek d.d.) je
povezano društvo Lek Grupe. Lek Grupa je međunarodna grupa društava koja se
bavi proizvodnjom generičnih proizvoda i među vodećima je u farmaceutskom
poslovanju.

Predmet poslovanja poduzetnika Lek d.d. prema
podacima iz sudskog registra Okružnog suda u Ljubljani, uložak 061/10025300,
je:

– proizvodnja stočne hrane, hrane za kućne ljubimce,
proiz­vodnja kruha i slastica, živežnih namirnica, izdavanje knjiga, časopisa,
revija i periodičnih izdanja, nakladništvo, proizvodnja anorganskih i organskih
kemikalija, sredstava za raskuživanje, pesticida, sirovina za farmaciju,
parfema,

– trgovina na veliko proizvodima široke potrošnje,
farma­ceut­skim proizvodima i medicinskim pomagalima,

– trgovina na malo medicinskim, ortopedskim
proizvodima i kozmetičkim proizvodima itd.

Za potrebe ovog postupka Agencija je ocijenila da od
tako velikog broja djelatnosti koje ulaze u predmet poslovanja poduzetnika Leka
d.d. treba istaknuti trgovinu na veliko farmaceut­skim proizvodima, te upravo
tu djelatnost uzeti kao područje djelovanja u kojem su oba poduzetnika aktivna
na području Republike Hrvatske i koje je mjerodavno za postupak ocjene
prijavljene koncentracije. Naime, budući da je riječ o koncentraciji
poduzetnika koje je provedeno u inozemstvu, učinak te koncentracije na tržištu
Republike Hrvatske očitovat će se upravo u toj djelatnosti.

2.
Pravni oblik koncentracije

Pravni
oblik predmetne koncentracije je stjecanje većinskog udjela i većinskog prava
odlučivanja u temeljnom kapitalu poduzetnika Lek d.d., od strane Servipharma.

3.
Pravni temelj koncentracije

Pravni
temelj koncentracije predstavlja Javna ponuda za preuzimanje poduzetnika Lek
d.d., objavljena 28. rujna 2002. od strane Servipharma, a radi stjecanja svih
dionica Leka d.d.

Predmet
ponude su sve dionice Leka d.d., te će se ponuda smatrati uspješna ako je
prihvate svi dioničari koji su imatelji najmanje 51 posto dionica poduzetnika
Leka d.d.

Također,
će ponuda za preuzimanje biti okončana ukoliko Ured Republike Slovenije za
zaštitu tržišnog natjecanja ne zabrani koncentraciju Servipharma i Leka d.d.

Nakon uspješnog
dovršetka objavljene predmetne javne ponude, poduzetnik Servipharm će postati
imatelj više od 51 posto udjela u temeljnom kapitalu poduzetnika Leka d.d.

Ovime
će podnositelj prijave steći većinski udjel i većinsko pravo odlučivanja u
poduzetniku Lek d.d.

Nakon
dovršetka preuzimanja, Lek d.d. će ostati odvojena pravna osoba, a ujedno će
postati važan član Novartis grupe. Lek d.d. će nakon preuzimanja djelovati kroz
odjel generičnih1 proizvoda Novartis grupe.

Agencija
je, 5. studenoga 2002., zaprimila podnesak podnositelja prijave kojim je
dostavljena Odluka Ureda Republike Slovenije za zaštitu tržišnog natjecanja,
broj 3071-65/02, od 30. listopada 2002., a kojom se utvrđuje da Ured nema
prigovora na provođenje koncentracije i da predmetna koncentracija nije u
suprotnosti sa Zakonom o konkurenciji u Republici Sloveniji.

4.
Ukupni godišnji promet sudionika koncentracije

a)
Prema odredbama članka 22. stavka 1. ZZTN obveza prijave namjere provedbe
koncentracije poduzetnika postoji ukoliko su ispunjeni uvjeti ukupnog godišnjeg
prometa sudionika koncentracije ostvarenog prodajom roba i usluga u godini koja
je prethodila koncentraciji. Obveza prijave namjere nastaje u slučaju ako je
ukupni godišnji promet svih sudionika koncentracije ostvaren prodajom roba i
usluga u godini koja je prethodila predmetnoj koncentraciji (u smislu grupe i
to na svjetskoj razini – worldwide) bio veći od 700.000.000,00 kuna.
Istovremeno (kumulativno) mora biti ispunjen i uvjet da ukupan godišnji promet
svakog ili najmanje dva sudionika koncentracije na hrvatskom tržištu, u istom
razdoblju iznosi više od 90.000.000,00 kuna.

b) Ukupni godišnji promet sudionika koncentracije
ostvaren prodajom roba i usluga na području Republike Hrvatske u 2001. prikazan
je u Tablici 1.

*Tablica 1.:*                   Ukupni godišnji promet sudionika koncentracije u
Republici Hrvatskoj u 2001. godini (u kunama)\*

|  |  |
| --- | --- |
| if !supportEmptyParas endif | Ukupan godišnji prihod sudionika |
| Sudionik koncentracije | koncentracije u godini koja je |
| if !supportEmptyParas endif | prethodila nastanku |
| if !supportEmptyParas endif | koncentracije (u 2001.) |
| Novartis | (...) kn |
| Lek Zagreb d.o.o. | (...) kn |
| Ukupno: | (...) kn |

Izvor i obrada: Agencija za zaštitu tržišnog
natjecanja, Odjel za istraživanje, analitiku i informatiku

Agencija
je utvrdila da u konkretnom slučaju za sudionike koncentracije postoji obveza
prijave namjere provedbe koncentracije u smislu odredaba članka 22. stavak 1.
ZZTN.

Iako je
u konkretnom slučaju riječ o koncentraciji poduzetnika sa sjedištima u
inozemstvu, njihovo sudjelovanje u prometu roba i usluga, sukladno odredbi
članka 2. stavak 3. ZZTN proizvodi učinak na tržištu Republike Hrvatske.

Naime, Novartis ima predstavništvo u RH u Zagrebu,
Iblerov trg 9, što proizlazi iz priložene potvrde Ministarstva Gospodarstva od
15. studenoga 2002., klasa: UP/I-331-04/98-07/371, urbroj: 526-05/02-0004.
Predstavništvo ne distribuira, niti izravno prodaje već pruža usluge
znanstvenog savjetovanja i daje tehničku podršku za korištenje Novartis
proizvoda. Novartis nema povezanih društava aktivnih u RH, niti udio koji
prelazi 10 posto u bilo kojem aktivnom društvu u RH.

Struktura udjela u temeljnom kapitalu poduzetnika Lek
d.d. jest sljedeća; Lek d.d. ima ukupno 19.762 dioničara od kojih niti jedan
nema udjel koji prelazi više od 15 posto udjela u temeljnom kapitalu. Od ukupno
deset najvećih dioničara Leka d.d., dva dioničara koji imaju udjel veći od 10
posto u temeljnom kapitalu Leka d.d. su Kapitalska družba d.d. (13,57 posto) i
Slovenska Odškodninska družba d.d. (10,19 posto). Preostalih osam dioničara
sudjeluje s udjelom u temeljnom kapitalu manjem od 5 posto.

Lek d.d. ima u Republici Hrvatskoj društvo – kćer,
Lek Zagreb d.o.o., Maksimirska cesta 120, koja se bavi trgovinom na veliko
farmaceutskih proizvoda iz proizvodnog programa osnivača poduzetnika Lek d.d.

Nadalje, Lek d.d. ima udio od 10,81672 posto u
temeljnom kapitalu poduzetnika Medika d.d. Zagreb. Osnovna djelatnost Medike
d.d. je veleprodaja farmaceutskih proizvoda. Osim Leka d.d., u poduzetniku
Medika d.d. Zagreb udjele u temeljnom kapitalu koji prelaze deset posto imaju
sljedeći poduzetnici; Pliva d.d. udjel od 24,70690 posto i Krka d.d. Novo Mesto
udjel od 11.67782 posto.

Potrebno je napomenuti da u temeljnom kapitalu Krke
d.d. Novo Mesto sudjeluje Slovenska odškodninska družba d.d. sa 14,42 posto
udjela u temeljnom kapitalu, kao i Kapitalska družba d.d. sa 9,56 posto udjela.
S obzirom da ta dva poduzetnika također imaju udjele veće od 10 posto u
temeljnom kapitalu Leka d.d. možemo reći da postoji određena kapitalna povezanost
između poduzetnika Krka d.d. Novo Mesto i poduzetnika Lek d.d., odnosno Lek
grupe.

if !supportEmptyParas endif

1 Odjel proizvodnje generičnih
proizvoda Novartis Grupe je jedna od poslovnih jedinica za zdravlje potrošača i
nalazi se na vodećem mjestu u području proizvodnje generičnih proizvoda. Odjel
proizvodnje generičnih proizvoda se između ostalog bavi istraživanjem,
razvojem, i distribucijom terapeutskih kardiovaskularnih proizvoda, i
terapeutskih proizvoda za metabolizam, u čemu je Lek d.d. do sada postigao
značajne rezultate u svojim istraživanjima.

\* Na izričit
zahtjev podnositelja prijave, točni podaci o ukupnom godišnjem prometu
sudionika koncentracije u RH u 2001. smatraju se poslovnom tajnom i ispušteni
su u verziji rješenja koje se objavljuje u »Narodnim novinama«.

if !supportEmptyParas endif

5.
Mjerodavno tržište

Sudionici
koncentracije koji su ostvarili promet u obračun­skom razdoblju koje prethodi
koncentraciji, djeluju na tržištu farmaceutskih proizvoda.

Agencija je sukladno članku 19. ZZTN utvrdila
mjerodavno tržište na sljedeći način:

a) Proizvodna dimenzija mjerodavnog tržišta:

– Veleprodaja farmaceutskih proizvodima,

b) Zemljopisna dimenzija mjerodavnog tržišta:

– područje Republike Hrvatske.

6.
Tržišni udjeli poduzetnika sudionika koncentracije na mjerodavnom tržištu

6.1.
Tržišni udjeli poduzetnika sudionika koncentracije na mjerodavnom tržištu prije
provedbe koncentracije

Na mjerodavnom tržištu prije provedbe koncentracije
bila su prisutna stotinu i sedamnaest poduzetnika, od kojih deset poduzetnika
imaju značajniji tržišni udjel. Naime, stotinu i sedam poduzetnika na
mjerodavnom tržištu sudjeluju s vrlo malim tržišnim udjelom, tako da je za
potrebe ovog postupka Agencija uzimala u obzir njihov zajednički tržišni udio
na mjerodavnom tržištu.

Prihodi i tržišni udjeli poduzetnika
koji su djelovali na mjerodavnom tržištu trgovine na veliko farmaceutskim
proizvodima u Republici Hrvatskoj u 2001. godni prikazani su u Tablici 2.

*Tablica 2.:* Struktura mjerodavnog tržišta u 2001. (prema ukupnim
prihodima  poduzetnika, u kunama)\* \*

|  |  |  |  |
| --- | --- | --- | --- |
| if !supportEmptyParas endif | if !supportEmptyParas endif | Ukupni | Tržišni |
| Red. | Naziv poduzetnika | prihodi | udjel, |
| broj | if !supportEmptyParas endif | 2001., | u % |
| if !supportEmptyParas endif | if !supportEmptyParas endif | u kn | (2001.) |
| 1. | 2. | 3. | 4. |
| 1 | PLIVA-farmaceutska industrija | if !supportEmptyParas endif | if !supportEmptyParas endif |
| if !supportEmptyParas endif | d.d., Zagreb | (...) | (...)% |
| 2 | MEDIKA d.d., Zagreb | (...) | (...)% |
| 3 | FARMACIJA d.d., Zagreb | (...) | (...)% |
| 4 | Belupo lijekovi i kozmetika d.o.o., | if !supportEmptyParas endif | if !supportEmptyParas endif |
| if !supportEmptyParas endif | Koprivnica | (...) | (...)% |
| 5 | Oktal Pharma d.o.o., Zagreb | (...) | (...)% |
| 6 | MEDICAL INTERTRADE d.o.o., | if !supportEmptyParas endif | if !supportEmptyParas endif |
| if !supportEmptyParas endif | Sveta Nedelja | (...) | (...)% |
| 7 | Medifarm-Velebit d.d., Varaždin | (...) | (...)% |
| 8 | ostali poduzetnici | (...) | ( ...%) |
| 9 | KRKA-FARMA d.o.o., Zagreb | (...) | (...)% |
| 10 | Veterina d.o.o., Kalinovica | (...) | (...)% |
| 11 | Lek Zagreb d.o.o. | (...) | (manje |
| if !supportEmptyParas endif | if !supportEmptyParas endif | if !supportEmptyParas endif | od 5%) |
| 12 | JADRAN-PHARMA d.d., Rijeka | (...) | (...)% |
| 13 | Unipharm d.o.o., Zagreb | (...) | (...)% |
| 14 | Jadran-Galenski laboratorij d.d., | if !supportEmptyParas endif | if !supportEmptyParas endif |
| if !supportEmptyParas endif | Rijeka | (...) | (...)% |
| 15 | ALKALOID d.o.o., Zagreb | (...) | (...)% |
| 16 | JOHNSON & JOHNSON S.E. d.o.o., | if !supportEmptyParas endif | if !supportEmptyParas endif |
| if !supportEmptyParas endif | Zagreb | (...) | (...)% |
| 17 | FARMACON d.o.o., Osijek | (...) | (...)% |
| 18 | Bayer Pharma Zagreb d.o.o., Zagreb | (...) | (...)% |
| if !supportEmptyParas endif | Ukupno: | (...) | (...)% |

Izvor i obrada podataka: Agencija, Odjel za za
istraživanje, analitiku i informatiku prema podacima nadležnih tijela.

Iz
analize udjela ostalih sudionika tržišta proizlazi da samo jedan sudionik
koncentracije ima ukupni udjel od (....) posto na mjerodavnom tržištu.

Naime, Lek d.d. je preko svog društva kćeri Lek
Zagreb d.o.o. ostvario ukupni prihod na hrvatskom tržištu od (...) kuna što u
odnosu na ukupne prihode (...) kn u 2001. svih sudionika na mjerodavnom tržištu
predstavlja tržišni udjel (manji od 5) posto.

Novartis nije bio prisutan na mjerodavnom tržištu, pa
stoga nije niti ostvario tržišni udjel.

Kako su oba sudionika koncentracije proizvođači,
Agencija je izvršila analizu mogućeg preklapanja određenih proizvoda iz
proizvodnog programa.

Agencija je u postupku koristila podjelu
farmaceutskih proizvoda prema »Anatomsko terapeutsko kemijskoj« klasifikaciji
(dalje: ATC) koju je izradila Europska farmaceutsko-mar­ketinško-istraživačka
udruga i koju priznaje i koristi Svjetska zdravstvena organizacija (WHO). ATC klasifikacija
je osnova statističkih podataka Interkontinentalne medicinske statistike (ITC).

Prema ATC klasifikaciji, farmaceutski proizvodi se
dijele po kategorijama (ovisno o načinu djelovanja, indikacijama, terapiji
farmaceutskog proizvoda itd.) na četiri različita razreda.

Prodaja farmaceutskih
proizvoda Novartisa i Lek grupe ko­ja se preklapaju, prema ATC klasifikaciji
prikazana je u Tablici 3.

*Tablica 3.:* Prodaja farmaceutskih
proizvoda Novartis-a i Lek Grupe prema razredima »Anatomsko terapeutsko kemij­ske«
klasifikacije na području Republike Hrvatske u 2001. (prema prihodima od
prodaje)

|  |  |  |  |  |  |
| --- | --- | --- | --- | --- | --- |
| Kategor. | Prihodi | Prihodi od | Tržišni | Tržišni | Tržiš. udjeli |
| farmaceut. | prodaje | prodaje | udjel | udjel | Novartisa |
| proizvoda | Novartisa | Lek | Novartisa | Lek | Lek grupe |
| u razredu | (USD) | grupe | if !supportEmptyParas endif | grupe | u RH nakon |
| ATC 3 | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | koncentrac. |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | u 2001. |
| 1. | 2. | 3. | 4. | 5. | 6. |
| C10A | (...) | (...) | (...)% | (...)% | (...)% |
| M1A | (...) | (...) | (...)% | (...)% | (...)% |
| M2A | (...) | (...) | (...)% | (...)% | (...)% |
| N6A | (...) | (...) | (...)% | (...)% | (...)% |
| Ukupno: | (...) | (...) | - | - | - |

Izvor i obrada podataka:
Agencija, Odjel za za istraživanje, analitiku i informatiku prema podacima
nadležnih tijela.

Djelatnosti
oba poduzetnika se preklapaju u razredu ATC3 sljedećih kategorija2:

1.  C10A - preparati za smanjenje razine kolesterola i triglicerida
(proizvodi za smanjenje razine kolesterola i triglicerida),

2.  M1A - antireumatski i sterodini proizvodi (hormonalni proizvodi i
protuupalni proizvodi za sistematsko liječenje upala te protuupalni proizvodi
protiv bolova),

3.  M2A - antireumatski preparati, uključujući proizvode za liječenje
mišićnih poremećaja,

4.  N6A - antidepresivi (substance koje se koriste u liječenju
depresija zajedno sa litijem).

Prema
podacima iz prijave koncentracije, na mjerodavnom tržištu sudionici
koncentracije ostvarili su prihode u 2001. godini od prodaje faramaceutskih
proizvoda u pedeset razreda ATC 3, pri čemu je njihov zajednički tržišni udjel
veći od (....) posto u jedanaest razreda ATC 3.

Međutim,
u velikom je dijelu njihov proizvodni program komplementaran, te se niti na
jednom od navedenih jedanaest razreda ne bilježi prodaja istodobno oba
sudionika koncentracije. Prodaja u istim razredima zabilježena je u četiri
slučaja, pri čemu je zajednički tržišni udjel sudionika koncentracije znatniji
(veći od 20 posto) samo u razredu N6A - antidepresivi, no u ovom slučaju
koncentracija rezultira povećanjem tržišnog udjela za (...) posto.

Za najvažniji proizvod Leka (Amoksiklav) iz razreda
J1C – beta laktam antibiotici (penicilin širokog spektra), udjel Lek grupe u
prodaji na hrvatskom tržištu je visok i iznosi (...) posto. Iako Novartis u
Republici Hrvatskoj nije ostvario prihode od prodaje u 2001., ipak dolazi do
određenog smanjenja potencijalne konkurencije, jer i Novartis proizvodi
lijekove iz iste terapeutske skupine.

Dakle, tržišni udjeli oba poduzetnika na mjerodavnom
tržištu unutar pojedinih razreda kategorija farmaceutskih proizvoda u kojima se
djelatnosti oba poduzetnika preklapaju kreću se na razini (...) posto do (...)
posto.

Kako su proizvodni programi sudionika koncentracije u
velikoj mjeri komplementarni može se zaključiti da ta dva poduzetnika u velikom
dijelu svojeg programa nisu bili izravni konkurenti.

6.2. Tržišni udjeli poduzetnika sudionika koncentracije
na mjerodavnim tržištima nakon provedbe koncentracije

Agencija je analizom podataka utvrdila da se tržišni
udjeli sudionika koncentracije nakon provedene koncentracije neće promijeniti,
odnosno i dalje će sudionici koncentracije imati tržišni udjel (manji od 5
posto), koliko iznosi tržišni udjel Leka d.d.

Dakle, nakon provedbe predmetne koncentracije
Novartis u stvari preuzima tržišni udjel poduzetnika Lek Zagreb d.o.o.

HHI se nakon provedene koncentracije neće promijeniti
i dalje će ostati na razini od 2019 bodova.

Herfindahl - Hirschmanov Indeks (HHI) kojim se mjeri
koncentriranost, na mjerodavnom tržištu iznosi 2019 bodova što pokazuje da je
riječ o relativno visoko koncentriranom tržištu. Naime, HHI indeks je
općeprihvaćeno mjerilo za izračun koncentiranosti konkretnog tržišta, a koji se
računa zbrajanjem kvadrata tržišnih udjela poduzetnika prisutnih na mjerodavnom
tržištu.

Tržišta na kojima HHI iznosi između 1000 – 1800
bodova smatraju se umjereno koncentriranima, a preko 1800 bodova smatraju se
visoko koncentriranima s obzirom na broj sudionika prisutnih na mjerodavnom
tržištu.

Kod izračuna HHI u ovom slučaju uzet je za udjel
ostalih malih poduzetnika njihov ukupni tržišni udjel, iz razloga što oni u
strukturi tržišta imaju (...) posto tržišnog udjela te ne bi za izračun HHI
njihovi pojedinačni udjeli bitno utjecali na ovako dobiveni HHI.

Analiza
ovog tržišta primjenom pokazatelja koncentracije tzv. concentration ratio,
pokazala je da se zapravo radi o oligopolnom tržištu.

Za dva
poduzetnika s najvišim tržišnim udjelom, Plivu d.d. i Mediku d.d., pokazatelj
koncentracije CR2
iznosi 55,03 što govori da ta dva najveća poduzetnika drže više od polovine
mjerodavnog tržišta trgovine na veliko farmaceutskim proizvodima u 2001.
Pokazatelj CR4, čija je vrijednost 67,73
pokazuje da četiri najveća poduzetnika drže gotovo 70 posto tržišta.

if !supportEmptyParas endif

if !supportEmptyParas endif

\*\* Na izričit zahtjev podnositelja prijave, točni
podaci o tržišnim udjelima i ukupnim prihodima poduzetnika koji djeluju na
mjerodavnom tržištu smatraju se poslovnom tajnom i ispušteni su u verziji
rješenja koje se objavljuje u »Narodnim novinama«.

2 Izvor: Internet stranica Europska farmaceutska marketinško-is­tra­živačka
udruga (European Pharmaceutical Marketing Research Association), www. ephmra.org,
posjećena 27. studenoga 2002.

if !supportEmptyParas endif

7.
Izvješće Uprave poduzetnika kojom se pravno i ekonomski obrazlaže koncentracija

Uprava prijavitelja koncentracije je, u bitnome
istakla sljedeće:

Na tržištu generičnih proizvoda, koje se trenutno
najviše razvija djeluju oba poduzetnika Lek d.d. i Novartis. Također treba
napomenuti da je industrija generičnih proizvoda postala važan i konkurentan
takmac vlastitim proizvodima, cijenom i produk­tivnošću.

Nakon provedene koncentracije, Lek d.d. će nastaviti
djelovati kao samostalna pravna osoba ali unutar odjela proizvodnje generičnih
proizvoda Novartisa. Na ovaj će način Novartis Leku d.d. omogućiti bolji
pristup svim važnijim tehnologijama u glavnim proizvodnim područjima, kao i
bolji pristup postupcima razvoja i istraživanja.

Treba napomenuti da je Lek d.d. do sada već postigao
značajne rezultate u istraživanjima i proizvodnji proizvoda koji su
kompatibilni proizvodima Novartisa.

Nadalje, u području istraživanja i razvoja Lek d.d.
će ojačati postojeće i stvoriti nove pogone za istraživanje.

Na ovaj način Lek d.d. će razvijati i istraživati
nove moguć­nosti gotovih farmaceutskih proizvoda unutar jedinice generičnih
proizvoda Novartisa.

Putem povezanih društava Novartisa, Lek d.d. će imati
bolji pristup širem tržištu zemalja Europske Unije i SAD-a i tako ojačati
distribuciju Lekovih proizvoda.

Povezivanjem će oba poduzetnika na tržištu djelovati
zajed­nički i time će ostvariti jači i bolji tržišni položaj.

8.
Prednosti za potrošače

Sa
stanovišta prednosti za potrošače podnositelj prijave navodi da će se
provođenjem predmetne koncentracije bolje i uspješnije ostvariti razvoj i
distribucija proizvoda koji će najbolje poslužiti interesima i potrebama
potrošača i pacijenata kojima su i namijenjeni.

Naime,
razvojna strategija Leka d.d. je usmjerena na stvaranje novih i dodatnih
vrijednosti za potrošače. U tu svrhu, Lek d.d. je već do sada razvio nove
razvojne sisteme i procese. Dodatne vrijednosti se ponajprije nalaze u
proizvodima i uslugama koje proizlaze kao rezultat istraživanja, proizvodnje,
reklamiranja i prodaje. Lek d.d. je također ostvario nove i dodatne vrijednosti
inovativnim rješenjima unutar svake poslovne i organizacijske jedinice.

Treba
napomenuti da Lek d.d. već sada djeluje sukladno ISO 14000 standardima, s time
da će Novartis ujedno primijeniti sisteme i razvojnu politiku programa zaštite
okoliša prema Leku d.d.

Upravo
zbog svega gore navedenog, prednost za potrošače jest kvalitetnija ponuda
proizvoda zbog njihove dodatne vrijednosti, zajedničko nastupanje na tržištu
oba poduzetnika te u vezi s time i jednostavnije prepoznavnje zajedničkih
proizvoda prema potrošačima.

III. Savjet za zaštitu tržišnog natjecanja (dalje:
Savjet) razmatrao je predmetnu koncentraciju na Sjednicama održanim 19.
studenoga 2002., 10. prosinca 2002. i 21. siječnja 2003.

Razmatrajući sve činjenice i dokaze vezane uz
ocjenjivanje prijavljene koncentracije poduzetnika, Savjet je, sukladno
ovlastima iz članka 30. stavka 2. točka 3. ZZTN, na 67. sjednici, održanoj 21.
siječnja 2003. ocijenio da je u konkretnom slučaju riječ o dopuštenoj
koncentraciji.

Pri donošenju ovakve odluke Savjet je osobito uzeo u
obzir činjenicu da je riječ o ekstrateritorijalnoj koncentraciji koju je
dopuštenom ocijenio Ured Republike Slovenije za zaštitu tržišnog natjecanja, a
koja na hrvatskom tržištu ima relativno mali učinak.

Provedbom predmetne koncentracije, neće doći od
promjene tržišnih udjela na mjerodavnom tržištu.

Proizvodni i prodajni program sudionika koncentracije
je u velikoj mjeri komplementaran, te predmetna koncentracije neće imati
značajni utjecaj na tržišno natjecanje na hrvatskom tržištu.

Naime, iz ostvarenih tržišnih udjela poduzetnika
sudionika koncentracije, a izračunatih prema kriterijima ukupnog prihoda
ostvarenog na mjerodavnom tržištu, i prema prihodima od prodaje farmaceutskih
proizvoda (u kategoriji razreda ATC 3), proizlazi da se na mjerodavnom tržištu
ne stvara novi niti jača postojeći monopolistički ili vladajući tržišni položaj
tih poduzetnika, osobito ne na način da bi se provođenjem ove koncentracije
znatno ili trajno ograničilo ili ukinulo slobodno tržišno natjecanje.

Pri donošenju ocjene ove koncentracije Savjet je uzeo
u obzir i pogodnosti za potrošače koje proizlaze iz ove koncentracije.
Sudionici predmetne koncentracije će se na ovaj način usmjeriti na razvoj i
distribuciju proizvoda koji će najbolje poslužiti interesima i potrebama
potrošača i pacijenata kojima su namjenjeni.

Stoga je koncentracija ocjenjena dopuštenom kako je
odlučeno u točki 1. izreke ovog rješenja.

IV. Sukladno iznijetim činjenicama odlučeno je da se
prijavljena koncentracija kao dopuštena upiše u Upisnik o koncentracijama, kao
što je odlučeno u točki II. izreke ovog rješenja.

V. Podnositelj prijave, poduzetnik Servipharm
obveznik je uplate upravne pristojbe.

Upravna pristojba iz točke III izreke ovog rješenja
određena je temeljem članka 14., Tarifnog broja 106. točke 1. Zakona o
izmjenama i dopunama Zakona o upravnim pristojbama (»Narodne novine«, broj
131/97) koji za prijavu za upis u Upisnik o koncentracijama propisuje upravnu
pristojbu u iznosu od 5.000,00 kn, te Tarifnog broja 107. točke 1. Uredbe o
izmjeni tarife Zakona o upravnim pristojbama (»Narodne novine«, broj 116/2000)
koji za rješenje o upisu u Upisnik o koncentracijama, u razmjeru s temeljnim kapitalom
Podnositelja prijave, propisuje upravnu pristojbu u iznosu od 250.000,00 kn; u
ukupnom iznosu od 255.000,00 kn.

Podnositelj prijave, poduzetnik Servipharm je
obveznik plaćanja upravne pristojbe u ukupnom iznosu od 255.000,00 kuna. Iznos
iz točke III. izreke ovog rješenja uplaćuje se u roku od osam (8) dana od dana
dostave ovog rješenja na devizni račun broj: 702000-val-9182800-132344-091 kod
Privredne banke Zagreb d.d. Zagreb (napomena: val- oznaka valute npr. 978 za
EUR) prema srednjem tečaju Hrvatske narodne banke za valutu kojom se vrši
plaćanje i to na dan 20. studenoga 2002., a koji se smatra danom podnošenja
prijave koncentracije poduzetnika.

Ukoliko
se iznos iz točke III. uplaćuje u kunama, posebnom uplatnicom u korist Državnog
proračuna Republike Hrvatske u roku od osam (8) dana od dana dostave ovog
rješenja na račun broj: 1001005-1863000160, u »poziv na broj odobrenja« upisati
u pretpolje model »24«, a u polje podatak prvi: 5002- (navesti matični broj
subjekta).

Pristojbeni
obveznik dužan je dokaz o izvršenoj uplati upravne pristojbe dostaviti Agenciji
bez odgode, a najkasnije u roku od osam (8) dana od izvršene uplate, pozivom na
broj klasa: UP/I-030-02/02-01/130. U protivnom će Agencija, primjenom članka
10. stavak 2. Zakona o upravnim pristojbama, pokrenuti postupak prisilne
naplate upravne pristojbe.

VI. Ovo
rješenje, sukladno članku 37.a stavak 1. ZZTN, bit će objavljeno u »Narodnim
novinama«, kako je riješeno u točki IV. izreke ovog rješenja.

Uputa o pravnom lijeku

Ovo je
rješenje konačno u upravnom postupku. Protiv rješenja nije dopuštena žalba, ali
nezadovoljna stranka može pokrenuti upravni spor pred Upravnim sudom Republike
Hrvatske u roku od trideset (30) dana od dana dostave ovog rješenja.

Klasa:
UP/I-030-02/2002-01/130

Urbroj: 580-02-03-21-7

Zagreb,
21. siječnja 2003.

Ravnatelj
**mr. sc.** **Hrvoje
Momčinović**, v. r.

Rješenje, NN 23/2003-340